## Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

### NN 103/2013 (9.8.2013.), Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

2331

Na osnovi odredbi članka 87. Zakona o obveznom zdravstvenom osiguranju (»Narodne novine« broj 80/13.) i članka 26. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 8/11. i 18/13.) Upravno vijeće Hrvatskog zavoda za zdravstveno osiguranje na 41. sjednici održanoj 24. srpnja 2013. godine uz suglasnost ministra zdravlja, a prema prethodno pribavljenom mišljenju nadležnih komora donijelo je

ODLUKU

O IZMJENAMA I DOPUNAMA ODLUKE O OSNOVAMA ZA SKLAPANJE UGOVORA O PROVOĐENJU ZDRAVSTVENE ZAŠTITE IZ OBVEZNOG ZDRAVSTVENOG OSIGURANJA

Članak 1.

U Odluci o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 23/13, 38/13., 50/13., 51/13. i klasa: 025-04/13-01/210, urbroj: 338-01-01013-1 od 2. srpnja 2013. godine ) u članku 63. stavku 2. u Tablici I. razina – postupci za koje nije potrebna dodatna oprema i/ili dodatna edukacija tekst pod oznakom: \*\* mijenja se i glasi:

»\*\*pregled koji se može zaračunati isključivo za osigurane osobe Zavoda koje se privremeno nalaze na području drugog regionalnog ureda Zavoda od pripadajućeg prema sjedištu izabranog doktora koje, u skladu s odredbama općih akata Zavoda, imaju pravo koristiti primarnu zdravstvenu zaštitu kod doktora primarne zdravstvene zaštite koji nije njihov izabrani doktor kao i osigurane osobe iz drugih država koje zdravstvenu zaštitu u Republici Hrvatskoj koriste sukladno propisima EU i važećim ugovorima o socijalnom osiguranju.«

Članak 2.

U članku 70. stavku 2. u Tablici I. razina – postupci za koje nije potrebna dodatna oprema i/ili dodatna edukacija tekst pod oznakom: \*\* mijenja se i glasi:

»\*\*pregled koji se može zaračunati isključivo za osigurane osobe Zavoda koje se privremeno nalaze na području drugog regionalnog ureda Zavoda od pripadajućeg prema sjedištu izabranog doktora koje, u skladu s odredbama općih akata Zavoda, imaju pravo koristiti primarnu zdravstvenu zaštitu kod doktora primarne zdravstvene zaštite koji nije njihov izabrani doktor kao i osigurane osobe iz drugih država koje zdravstvenu zaštitu u Republici Hrvatskoj koriste sukladno propisima EU i važećim ugovorima o socijalnom osiguranju.«

Članak 3.

U članku 77. stavku 2. u Tablici »I. razina – postupci za koje je potrebna dodatna oprema« iza šifre GI116 dodaje se nova šifra GI117 sa sljedećim podacima:

|  |  |  |  |  |  |
| --- | --- | --- | --- | --- | --- |
| » | GI117 | Kratki orijentacijski pregled\*/\*\* | K | 0,25 | « |

Ispod tablice upisuje se oznaka \*\* sa sljedećim podacima:

»\*\*pregled koji se može zaračunati isključivo za osigurane osobe Zavoda koje se privremeno nalaze na području drugog regionalnog ureda Zavoda od pripadajućeg prema sjedištu izabranog doktora koje, u skladu s odredbama općih akata Zavoda, imaju pravo koristiti primarnu zdravstvenu zaštitu kod doktora primarne zdravstvene zaštite koji nije njihov izabrani doktor kao i osigurane osobe iz drugih država koje zdravstvenu zaštitu u Republici Hrvatskoj koriste sukladno propisima EU i važećim ugovorima o socijalnom osiguranju.«

Članak 4.

U članku 95. u tablici podaci upisani pod rednim brojem 3. mijenjaju se i glase:

|  |  |  |  |  |
| --- | --- | --- | --- | --- |
| » | 3. | Dentalna tehnika na primarnoj razini zdravstvene zaštite\* | 6,78 | « |

Članak 5.

U članku 98. stavku 2. u Tablici 2.2.:

– pod šifrom SKZ57 u stupcu »Opis« briše se tekst: »Uključuje snimanje uređajem jačine 3T«.

– iza šifre MOL07 dodaje se nova šifra sa sljedećim podacima:

|  |  |  |  |  |  |  |  |
| --- | --- | --- | --- | --- | --- | --- | --- |
| » | MOL08 | Genetski savjet prije i nakon citogenetskih pretraga |  |  | Može se evidentirati samo jednom, također i u slučaju obrade obitelji; uključuje analizu rezultata citogenetskih pretraga i mišljenje | 251,33 | « |

– iza šifre TEL10 dodaju se nove šifre sa sljedećim podacima:

|  |  |  |  |  |  |  |  |
| --- | --- | --- | --- | --- | --- | --- | --- |
| » | DIJ01 | Prva edukacija bolesnika – individualna |  |  | Samo kod pacijenata koji provode kućnu parenteralnu terapiju. Kod novootkrivene bolesti (npr. šećerna bolest), kod značajne promjene terapije (npr. uvođenje inzulina) ili značajna promjena sheme dosadašnjeg liječenja. | 60,00 |  |
|  | DIJ02 | Ponovljena edukacija bolesnika – individualna |  |  | Samo kod pacijenata koji provode kućnu parenteralnu terapiju. Ponovljena edukacija, kontrola educiranosti, savjetovanje, kontrola dnevnika | 32,00 |  |
|  | DIJ03 | Edukacija bolesnika – grupna |  |  | Edukacija grupe do 5 bolesnika | 12,00 | « |

U Tablici 2.3.:

– ispred šifre DMO01 dodaje se nova šifra sa sljedećim podacima:

|  |  |  |  |  |  |  |  |
| --- | --- | --- | --- | --- | --- | --- | --- |
| » | DMO00 | Ortodontski pregled |  |  | Zaračunava se za pregled radi donošenja odluke o potrebi ortodontskog liječenja kao i za drugo mišljenje (maksimalno 2 x godišnje) | 0,20 | « |

– podaci pod šifrom DMO01 mijenjaju se i glase:

|  |  |  |  |  |  |  |  |
| --- | --- | --- | --- | --- | --- | --- | --- |
| » | DMO01 | Dijagnostički postupci u ortodonciji\* |  | 31014, 31003, 13020, 13021, 13023, 31013 | Zaračunava se 1x pred početak ortodontskog liječenja. Uključuje uzimanje otiska, izradu (dentalni tehničar) i analizu studijskog modela, očitavanje ortopantomogram snimke, kefalometrijsku analizu i RTG analizu šake. | 0,40 | « |

Članak 6.

U članku 102. stavku 1. u Tablici 3.2. pod šifrom DBL22 u stupcu »Opis« briše se riječ: »vikendom«.

Članak 7.

Članak 106. mijenja se i glasi:

»Za pruženu zdravstvenu zaštitu na svim razinama zdravstvene djelatnosti osnovom odredaba članka 10. stavka 1. ove Odluke, ugovorna zdravstvena ustanova, odnosno ugovorni zdravstveni radnici privatne prakse, obvezni su ispostavljati i pojedinačne račune primjenom cijene utvrđenih ovom Odlukom, te ih dostavljati Zavodu na daljnju obradu radi izvršavanja obveza Zavoda u skladu s propisima EU i sklopljenim međunarodnim ugovorima o socijalnom osiguranju.

Za strance iz članka 10. stavka 1. ove Odluke osigurane u skladu s odredbama zakona kojim se uređuje zdravstvena zaštita stranaca u Republici Hrvatskoj i osobe iz članka 10. stavka 2. ove Odluke koji zdravstvenu zaštitu koriste osnovom međunarodnih ugovora o socijalnom osiguranju, zdravstvena zaštita pružena na primarnoj razini plaća se primjenom iznosa po osiguranoj osobi.

Za osigurane osobe iz članka 10. stavka 2. ove Odluke koje zdravstvenu zaštitu koriste na osnovi propisa EU plaća se stvarni trošak zdravstvene zaštite pružene na primarnoj razini osnovom ispostavljenih pojedinačnih računa.

Za zdravstvene usluge pružene osnovom specijalističko-konzilijarne i bolničke zdravstvene zaštite osiguranim osobama iz stavka 1., 2. i 3. ovog članka ispostavljaju se i plaćaju pojedinačni računi prema odredbama ove Odluke.

Za osigurane osobe iz članka 10. stavka 1. ove Odluke, koje privremeno borave u Republici Hrvatskoj, a zdravstvenu zaštitu koriste osnovom propisa EU i međunarodnih ugovora o socijalnom osiguranju zdravstvena zaštita pružena na svim razinama, plaća se osnovom ispostavljenih pojedinačnih računa u skladu s odredbama ove Odluke i općim aktima Zavoda.

Pojedinačni računi iz stavka 3., 4. i 5. ovog članka ne uračunavaju se u maksimalno ugovoreni iznos novčanih sredstava na primarnoj, sekundarnoj i tercijarnoj razini zdravstvene djelatnosti.«

Članak 8.

Ova Odluka stupa na snagu dan nakon objave u »Narodnim novinama«.

Klasa: 025-04/13-01

Urbroj: 338-01-01-13-1

Zagreb, 24. srpnja 2013.

Predsjednik

Upravnog vijeća Hrvatskog zavoda za zdravstveno osiguranje

prim. mr. sc. Marijan Cesarik, dr. med., v. r.

103 09.08.2013 Odluka o izmjenama i dopunama Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja

Odluka, NN 103/2013-2331
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)